CELEX: 62012CN0590
Language: bg
Date: 2012-12-17 00:00:00
Title: Дело C-590/12: Преюдициално запитване, отправено от Amtsgericht Winsen (Luhe) (Германия) на 17 декември 2012 г. — Andrea Merten/ERGO Lebensversicherung AG

16.2.2013   
            
            
               BG
            
            
               Официален вестник на Европейския съюз
            
            
               C 46/17
            
         Преюдициално запитване, отправено от Amtsgericht Winsen (Luhe) (Германия) на 17 декември 2012 г. — Andrea Merten/ERGO Lebensversicherung AG
   (Дело C-590/12)
   2013/C 46/31
   Език на производството: немски
   
      Запитваща юрисдикция
   
   Amtsgericht Winsen (Luhe)
   
      Страни в главното производство
   
   
      Ищец: Andrea Merten
   
      Ответник: ERGO Lebensversicherung AG
   
      Преюдициален въпрос
   
   Трябва ли член 15, параграф 1, първо изречение от Директива 90/619/ЕИО (1) с оглед на член 31, параграф 1 от Директива 92/96/ЕИО (2) в редакцията на член 35 и 36 във връзка с член 32 от Директива 2002/83/ЕО (3) да се тълкува в смисъл, че не допуска разпоредба като член 5а, параграф 2, четвърто изречение от германския закон за застрахователните договори (VVG) в редакцията на третия закон за транспониране на директивите на Съвета на Европейските общности в областта на застрахователното право от 21 юли 1994 г. (Трети закон за транспониране в германското право/ЕИО в германския закон за застрахователния надзор (VAG), съгласно която правото на отказ или на възражение на притежателя на полицата се погасява не по-късно от една година след плащането на първата застрахователна премия, дори и ако не е бил надлежно информиран относно това право?
   
      (1)  Втора директива 90/619/ЕИО на Съвета от 8 ноември 1990 година относно координирането на законовите, подзаконовите и административните разпоредби относно прякото животозастраховане и относно предвиждането на разпоредби за улесняване на ефективното осъществяване на свободно предоставяне на услуги и за изменение на Директива 79/267/ЕИО (Втора директива за животозастраховането) (OB L 330, стр. 50).
   
      (2)  Директива 92/96/ЕИО на Съвета от 10 ноември 1992 година относно координирането на законовите, подзаконовите и административните разпоредби относно прякото животозастраховане и за изменение на Директиви 79/267/ЕИО и 90/619/ЕИО (Трета директива за животозастраховането) (OB L 360, стр. 1).
   
      (3)  Директива 2002/83/ЕО на Европейския парламент и Съвета от 5 ноември 2002 година относно животозастраховането (OB L 345, стр. 1, Специално издание на български език, 2007 г., глава 6, том 4, стр. 192).